**삼성 로고(Lettermark)KONTAKTAI:**

Liga Bite  
Corporate Communication and PR Manager  
Samsung Electronics Baltics   
GSM: +371 29109944

**„Samsung“ pristatė išmanią orkaitę su dvigubomis durelėmis**

**Vilnius, Lietuva. 2018 m. spalio 23 d.** Šiandieninė buitinė technika tobulinama pasitelkiant vis išmanesnes ir inovatyvesnes funkcijas. Siekdama palengvinti žmonių kasdienybę ir spręsti buityje iškylančias problemas, šiemet buitinės technikos sąrašą „Samsung“ papildė funkcionalia „Dual Cook Flex“ orkaite. Naujausias maisto gaminimo namuose technologijas pristatantis įrenginys dėl dvigubų durų taupo vartotojų laiką ir vienu metu leidžia gaminti kelis patiekalus.

„Tyrimai rodo, kad net 95 proc. vartotojų vienu metu ruošia kelis patiekalus arba bent jau norėtų turėti tokią galimybę. Todėl atsižvelgdama į žmonių poreikius, šiemet mūsų kompanija pristatė naują „Dual Cook Flex orkaitės modelį, kuris pasižymi didesne talpa, turi dvigubo kepimo funkciją ir yra praturtintas kitomis pažangiomis ir išmaniomis funkcijomis“, – sakė Miroslavas Ramanavičius, „Samsung“ buitinės elektronikos pardavimų vadovas Baltijos šalyse.

**Du skirtingi patiekalai vienu metu**

Remiantis „Samsung“ atlikto tyrimo duomenimis net 73 proc. tūkstantmečio kartos atstovų mieliau laisvalaikį leidžia namuose ir net ketvirtadalis europiečių mažiausiai kartą į savaitę savo draugus lepina namie paruoštu maistu, todėl nenuostabu, kad vartotojams tampa svarbūs išmanūs ir kasdienybę palengvinantys buitiniai prietaisai.

„Samsung“ buitinės technikos sąrašą šiemet papildžiusi ir prestižinį geriausio dizaino apdovanojimą „IDEA“ pelniusi įmontuojama orkaitė „Dual Cook Flex“ – aukščiausius maisto gaminimo standartus atitinkantis įrenginys. Orkaitė turi į dvi atskiras dalis padalinančias duris, o dvigubo kepimo funkcija vienu metu leidžia kepti kelis patiekalus skirtingose temperatūrose bei nustačius skirtingą kepimo laiką. Dėl šios pažangios technologijos kartu galima pasigaminti du skirtingos kepimo temperatūros ar režimo reikalaujančius patiekalus.

**Lengvesnis kepimo procesas**

Įmontuojamoje orkaitėje esantis išsamus gaminimo vadovas atlieka maisto gaminimo pagalbininko funkciją ir pateikia rekomendacijas, kokį kepimo režimą rinktis geriausia. Išmani orkaitė automatiškai palaiko abiejų skyrių temperatūrą, kad kiekvienas patiekalas iškeptų tobulai. Naujoje orkaitėje nestinga ir patrauklių dizaino elementų – stiklinėse įrenginio durelėse įdiegta virtualios liepsnos funkcija.

Kepant maistą tik vienoje viršutinės orkaitės zonos pusėje, gaminimo laikas sutrumpės 22 proc., o energijos suvartojimas sumažės 20 proc.[[1]](#footnote-1) nei kaitinant visą orkaitę. Taip pat, dėl didelės 75 litrų talpos, naujoje orkaitėje vienu metu galima kepti dar daugiau ir didesnių patiekalų, pavyzdžiui, paršelį arba antį.

**Išmanus nuotolinis valdymas**

Naują orkaitę galima valdyti iš bet kur ir bet kuriuo metu naudojantis tik išmaniuoju telefonu bei jame įdiegta programėle: net išėjus iš virtuvės, orkaitę galima įjungti arba išjungti, patikrinti ir reguliuoti temperatūrą bei laiką arba pasirinkti iš anksto nustatytus nustatymus.

**Apie „Samsung Electronics Co., Ltd.“**

„Samsung Electronics Co., Ltd.“ įkvepia žmones visame pasaulyje ir kuria ateitį novatoriškomis idėjomis bei technologijomis, kurias diegia televizoriuose, išmaniuosiuose telefonuose, dėvimuose įrenginiuose, planšetiniuose kompiuteriuose, kamerose, skaitmeniniuose įrenginiuose, spausdintuvuose, medicinos įrangoje, tinklų sistemose bei puslaidininkiuose. Bendrovė pirmauja kurdama daiktų interneto, išmaniųjų namų bei sveikatos apsaugos skaitmenines technologijas. Įmonėje dirba 307 000 darbuotojų 84 valstybėse. Daugiau informacijos: www.samsung.com bei oficialiame tinklaraštyje global.samsungtomorrow.com.

1999 m. įkurta dukterinė kompanija „Samsung Electronics Baltics“ teikia paslaugas trijų šalių rinkose: Lietuvoje, Latvijoje, ir Estijoje. Tai vienas pirmaujančių prekės ženklų šio regiono buitinės elektronikos rinkoje daugelyje produktų kategorijų. Baltijos šalių padalinys turi 150 darbuotojų trijose šalyse, o 2016 metais kompanijos pardavimai jose siekė 300 milijonų eurų. Daugiau informacijos: [www.samsung.com](http://www.samsung.com).

1. *Remiantis vidinių tyrimų rezultatais pagal IEC- 60350 bandymų protokolą, bendras energijos suvartojimas sumažėja iki 20,8 proc., o kepimo laikas iki 21.8 proc. (maži pyragai, konvekcija 155℃, lyginant su visomis orkaitės zonomis).* [↑](#footnote-ref-1)